ANEXA LA HOTĂRÂREA CONSILIULUI LOCAL AL MUNICIPIULUI CRAIOVA NR.434/2026
                                            PREȘEDINTE DE ȘEDINȚĂ,


 Marian Daniel PĂLOIU

ACTUL CONSTITUTIV  
al societatii PIETE SI TARGURI CRAIOVA S.R.L.

Municipiul Craiova, prin Consiliul Local al Municipiului Craiova, cu sediul în Craiova, str. A.I.Cuza nr.7, CIF: RO4417514, si S.C. “SALUBRITATE CRAIOVA” S.R.L., cu sediul in Craiova, str. Brestei nr. 129A, identificată în registrul Comerţului cu nr. de ordine J16/136/01.02.2011 şi C.U.I. 27969145 în calitate de Asociati,
CAPITOLUL I

DENUMIREA, FORMA JURIDICĂ, SEDIUL, DURATA ŞI OBIECTUL DE ACTIVITATE
Art. 1 (1) Denumirea societăţii: 

Societatea comerciala se va numi “PIETE SI TARGURI CRAIOVA” S.R.L.
   (2) În orice factură, ofertă, comandă, tarif, prospect şi alte documente întrebuinţate în comerţ, emanând de la societate, trebuie să se  menţioneze denumirea, forma juridică, sediul social, numarul din registrul comertului si codul unic de inregistrare, capitalul social; dacă societatea deţine o pagină de internet proprie, informaţiile mentionate anterior vor fi publicate şi de pagina de internet a societăţii.


Art.2 Forma juridica
Forma juridica a societatii este de societate cu răspundere limitată, cu capital integral romanesc, cu doi asociati - MUNICIPIUL CRAIOVA prin Consiliul Local al Municipiului Craiova, cu sediul în Craiova, str. A.I.Cuza nr.7, CIF: RO4417514, si S.C. “SALUBRITATE CRAIOVA” S.R.L., cu sediul in Craiova, str. Brestei nr. 129A, C.U.I. 27969145, nationalitatea romana
Societatea îşi desfăşoară activitatea în conformitate cu legile române şi cu prevederile prezentului act constitutiv. 


Art.3
Sediul societatii
(1) Sediul principal al societăţii este declarat în Craiova, str. Calea Bucuresti nr. 51, jud. Dolj. 

(2) Sediul poate fi schimbat în altă locaţie din România, în baza unei hotărâri a Asociatilor.

(3) La acelaşi sediu vor putea funcţiona mai multe societăţi, numai dacă imobilul prin structura lui şi suprafaţa sa utilă permite funcţionarea mai multor societăţi,  în încăperi diferite sau în spaţii distinct partajate. 

(4) Societatea poate înfiinţa filiale (unităţi cu personalitate juridică) şi îşi poate stabili sedii secundare (sucursale, puncte de lucru, agenţii, reprezentanţe sau ale asemenea unităţi fără personalitate juridică) prin hotărârea Asociatilor, în condiţiile legii. 

(5) Activitatea societăţii se desfaşoară şi în alte clădiri, construcţii sau amenajări de pe teritoriul oraşului Craiova, astfel:

1.Craiova, Piata Craiovita Orizont, str. Nicolae Coculescu, nr. 24, jud. Dolj

 
2.Craiova, Piata Craiovita Noua Big, str. Aleea Hortensiei, nr. 2A, jud. Dol  

 
3.Craiova, Piata Brazda lui Novac, str. Brazda lui Novac, nr. 66A, jud. Dolj 


4. Craiova, Piata Valea Rosie-cartier Eroilor, str. 22 Decembrie 1989, nr. 30, jud. Dolj


5. Craiova, Piata Garii, bdul. Dacia, nr. 219, jud. Dolj


6. Craiova, Piata Dezrobirii, str. Dezrobirii, nr. 180, jud. Dolj


7. Craiova, Piata Ciuperca, bdul. Stirbei Voda, nr. 17L, jud. Dolj


8. Craiova, Piata Chiriac, str. Pietei, nr 1, jud.Dolj   


Art.4 Durata societatii
Durata de funcţionare a societăţii este nelimitată, începând de la data înmatricularii în Registrul Comerţului.

Art.5 Obiectul de activitate al societatii
Domeniile principale de activitate ale societatii sunt:

Cod CAEN 
682 - Inchirierea si subinchirierea bunurilor imobiliare proprii sau inchiriate                                                     6820 - Inchirierea si subinchirierea bunurilor imobiliare proprii sau 
inchiriate

Domeniile secundare de activitate :
68 Tranzacţii imobiliare 
681 Cumpărarea şi vânzarea de bunuri imobiliare proprii 

6811 Cumpărarea şi vânzarea de bunuri imobiliare proprii

6812 Dezvoltare (promovare) imobiliara

683 Activităţi imobiliare pe bază de comision sau contract 
6832 Alte activitati pentru tranzactii imobiliare  pe bază de comision sau contract
78 Activităţi de servicii privind forţa de munca
781 Activităţi  ale agentiilor de plasare a fortei de munca
7810 Activităţi ale agentilor de plasare a fortei de munca

80 Activităţi de investigaţii şi protecţie       
800 Activităţi de investigatii si protectie            
8001 Activităţi de investigatii si servicii private de protectie                    
81 Activităţi de peisagistică şi servicii pentru clădiri  
812 Activităţi de curăţenie 
8121 Activităţi generale de curăţenie a clădirilor 

8122 Activităţi specializate de curăţenie 

8123 Alte activităţi de curăţenie 
813 Activităţi de întreţinere peisagistica  

8130 │Activităţi de întretinere peisagistică        
82 Activităţi de secretariat, servicii suport şi alte activităti de servicii prestate în 

principal întreprinderilor 
821  Activităţi de secretariat si servicii suport 
8210 Activităţi de secretariat si servicii suport 
829  Activităţi de servicii suport pentru întreprinderi n.c.a

8292 Activitati de ambalare

46 Comerţ cu ridicata 

46 Comerţ cu ridicata cu excepţia comerţului cu autovehicule şi motociclete
461 Activităţi de intermediere în comerţul cu ridicata
4611 Intermedieri în comerţul cu materii prime agricole, animale vii,prime textile şi cu semifabricate

4612 Intermedieri în comerţul cu combustibili, minereuri, metale şi produse chimice pentru industrie

4613 Intermedieri în comerţul cu material lemnos şi materiale de construcţii

4614 Intermedieri în comerţul cu maşini, echipamente industriale, nave şi avioane

4615 Intermedieri în comerţul cu mobilă, articole de menaj şi de fierărie

4616 Intermedieri în comerţul cu textile, confecţii din blană, încălţăminte şi articole din piele

4617 Intermedieri în comerţul cu produse alimentare, băuturi şi tutun

4618 Intermedieri în comerţul specializat în vânzarea produselor cu caracter specific, n.c.a.

4619 Intermedieri în comerţul cu produse diverse

462 Comerţ cu ridicata al produselor agricole brute şi al animalelor vii

4621 Comerţ cu ridicata al cerealelor, seminţelor, furajelor şi tutunului neprelucrat

4622 Comerţ cu ridicata al florilor şi al plantelor

4623 Comerţ cu ridicata al animalelor vii

4624 Comerţ cu ridicata al blănurilor, pieilor brute şi al pieilor prelucrate

463 Comerţ cu ridicata al produselor alimentare, al băuturilor şi al tutunului

4631 Comerţ cu ridicata al fructelor şi legumelor

4632 Comerţ cu ridicata al cărnii şi produselor din carne,peste si produse din peste,crustacee si moluste

4633 Comerţ cu ridicata al produselor lactate, ouălor, uleiurilor şi grăsimilor comestibile

4634 Comerţ cu ridicata al băuturilor

4635 Comerţ cu ridicata al produselor din tutun

4636 Comerţ cu ridicata al zahărului, ciocolatei şi produselor zaharoase

4637 Comerţ cu ridicata cu cafea, ceai, cacao şi condimente

4638 Comerţ cu ridicata specializat al altor alimente

4639 Comerţ cu ridicata nespecializat de produse alimentare, băuturi şi tutun

464 Comerţ cu ridicata al bunurilor de consum

4641 Comerţ cu ridicata al produselor textile

4642 Comerţ cu ridicata al îmbrăcămintei şi încălţămintei

4643 Comerţ cu ridicata al aparatelor electrice de uz gospodăresc, al aparatelor de radio şi televizoarelor

4644 Comerţ cu ridicata al produselor din ceramică, sticlărie, şi produse de întreţinere

4645 Comerţ cu ridicata al produselor cosmetice şi de parfumerie

4646 Comerţ cu ridicata al produselor farmaceutice

4647 Comerţ cu ridicata al mobilei(inclusiv de birou si pentru magazine),covoarelor şi a articolelor de iluminat

4648 Comerţ cu ridicata al ceasurilor şi bijuteriilor

4649 Comerţ cu ridicata al altor bunuri de uz gospodăresc

465 Comerţ cu ridicata al echipamentului informatic şi de telecomunicaţii

4650 Comert cu ridicata al echipamentului informatic si de telecomunicatii

47 Comerţ cu amănuntul
471 Comerţ cu amănuntul în magazin nespecializat
4711 Comerţ cu amănuntul în magazine nespecializate, cu vânzare predominantă de produse alimentare, băuturi şi tutun

4712 Comerţ cu amănuntul în magazine nespecializate, cu vânzare predominantă de produse nealimentare

472 Comerţ cu amănuntul al produselor alimentare, băuturilor şi al produselor din tutun, în magazine specializate
4721 Comerţ cu amănuntul al fructelor şi legumelor proaspete

4722 Comerţ cu amănuntul al cărnii şi al produselor din carne

4723 Comerţ cu amănuntul al peştelui, crustaceelor şi moluştelor

4724 Comerţ cu amănuntul al pâinii, produselor de patiserie şi produselor zaharoase,

4725 Comerţ cu amănuntul al băuturilor

4726 Comerţ cu amănuntul al produselor din tutun

4729 Comerţ cu amănuntul al altor produse alimentare

474 Comerţ cu amănuntul al echipamentului informatic şi de telecomunicaţii 

4740 Comerţ cu amănuntul al echipamentului informatic si de telecomunicatii

475 Comerţ cu amănuntul al altor produse casnice

4751 Comerţ cu amănuntul al textilelor

4752 Comerţ cu amănuntul al articolelor de fierărie, al articolelor din sticlă şi a celor pentru vopsit

4753 Comerţ cu amănuntul al covoarelor, carpetelor, tapetelor şi a altor acoperitoare de podea

4754 Comerţ cu amănuntul al articolelor şi aparatelor electrocasnice

4755 Comerţ cu amănuntul al mobilei, al articolelor de iluminat şi al articolelor de uz casnic n.c.a., 

476 Comerţ cu amănuntul de bunuri culturale şi recreative

4761 Comerţ cu amănuntul al cărţilor

4762 Comerţ cu amănuntul al ziarelor şi articolelor de papetărie

4763 Comerţ cu amănuntul al echipamentelor sportive

4764 Comerţ cu amănuntul al jocurilor şi jucăriilor

477 Comerţ cu amănuntul al altor bunuri, în magazine specializate
4771 Comerţ cu amănuntul al îmbrăcămintei

4772 Comerţ cu amănuntul al încălţămintei şi articolelor din piele

4773 Comerţ cu amănuntul al produselor farmaceutice

4774 Comerţ cu amănuntul al articolelor medicale şi ortopedice

4775 Comerţ cu amănuntul al produselor cosmetice şi de parfumerie

4776 Comerţ cu amănuntul al florilor, plantelor şi seminţelor; comerţ cu amănuntul al animalelor de companie şi a hranei pentru acestea

4777 Comerţ cu amănuntul al ceasurilor şi bijuteriilor

4778 Comerţ cu amănuntul al altor bunuri noi

4779 Comerţ cu amănuntul al bunurilor de ocazie 

479 Activitati de intermediere in comerţ cu amănuntul 

4791Intermedieri in comertul cu amanuntul nespeccializat

4792 Intermedieri in comertul cu amanuntul specializat

56 Restaurante şi alte activităţi de servicii de alimentaţie
561 Restaurante
5611 Restaurante

5612 Activitati ale unitatilor mobile de alimentatie

562 Activităţi de alimentaţie (catering) pentru evenimente şi alte servicii de alimentaţie

5621 Activităţi de alimentaţie (catering) pentru evenimente

5622 Alte servicii de alimentaţie n.c.a.
563 Baruri şi alte activităţi de servire a băuturilor
5630 Baruri şi alte activităţi de servire a băuturilor

522 Activităţi anexe pentru transporturi
5224 Manipulări

5226 Alte activităţi anexe transporturilor


Art.6 FORMA DE COMERCIALIZARE
 
(1) Societatea va comercializa produsele si serviciile en gross si/sau en detail, efectuand si operatiuni de import – export, in lei si/sau in valuta, la sediu, in spatii proprii si/sau puse la dispozitie de terti, sau in alte forme permise de lege, dupa caz, in nume propriu .
(2) Societatea poate desfăşura în condiţiile legii, activităţi industriale, comerciale, financiare, mobiliare sau imobiliare, care au legătură directă sau indirectă cu obiectul principal de activitate sau care pot facilita realizarea acestuia, precum şi participarea la entităţi având acelaşi obiect de activitate.   

         Art.7 Activităţile menţionate la acest capitol vor fi desfăşurate  după obţinerea eventualelor avize, acorduri şi autorizaţii, pe raza teritorial administrativă a Municipiului Craiova şi în alte unităţi administrativ-teritoriale, în conformitate cu prevederile legale.

CAPITOLUL II

CAPITALUL SOCIAL ŞI PĂRŢILE SOCIALE


Art.8 Capitalul social al societăţii S.C. “PIETE SI TARGURI CRAIOVA” S.R.L. este în valoare de 1.915.890 lei, divizat în 191.589 părţi sociale a căte 10 lei fiecare.


Art.9 Capitalul social a fost subscris şi vărsat în intregime, de catre cei doi asociati, respectiv MUNICIPIULUI CRAIOVA a subscris şi vărsat, 1.820.090 lei, divizat în 182.009 părţi sociale a câte 10 lei fiecare, respectiv 95% din capitalul societăţii, cu participare la beneficii şi pierderi, în cota anterior menţionată, iar S.C. “SALUBRITATE CRAIOVA” S.R.L. a subscris şi vărsat 95.800 lei, divizat în 9.580 parti sociale de 10 lei, respectiv 5% din capitalul societăţii cu participare la beneficii şi pierderi, în cota anterior menţionată. 


Art.10 (1)Capitalul social va putea fi majorat sau redus pe baza hotărârii asociatilor prin aport in natura sau in numerar ori din profitul realizat, sau din incorporarea rezervelor, cu respectarea prevederilor legale.            

(2) Aportul în natură la capitalul social, se varsă prin transferarea drepturilor corespunzătoare bunului aflat în stare de utilizare şi predarea efectivă a acestuia către societate.

(3) Dacă aportul în natură constă în terenuri, actul adiţional  la actul constitutiv se va redacta în formă autentică şi va fi supus procedurii de publicitate imobiliară, în condiţiile legii.

(4) Capitalul social poate fi majorat sau redus în baza hotărârii Adunarii Generale a Asociatilor.

(5) Reducerea capitalului social se face numai până la limita prevăzută de lege, cu aratarea motivelor reducerii si a procedeului utilizat pentru efectuarea acesteia.

(6) Dacă se constată o pierdere a activului net, capitalul social va trebui reîntregit  sau redus, înainte de a se putea face vreo repartizare sau distribuire de profit.

(7) Diferenţele favorabile din reevaluarea patrimoniului vor fi incluse în rezerve, fără a majora capitalul social.


Art. 11 Organizarea şi funcţionarea societăţii nou constituite se asigură prin preluarea personalului Serviciului Public Administratia Pietelor si Targurilor Craiova, astfel cum a fost aprobată structura sa organizatorică prin Hotărârea Consiliului Local al Municipiului Craiova nr. 117/2010, cu menţinerea drepturilor câştigate.


Art. 12 Predarea-preluarea activului şi pasivului către societatea comercială rezultată în urma reorganizării serviciului public din subordinea Consiliului Local Craiova, se face pe baza ultimelor situaţii financiare.


Art. 13 S.C. “PIETE SI TARGURI CRAIOVA” S.R.L.., este succesorul universal al Serviciului Public Administratia Pietelor si Targurilor Craiova şi continuă derularea tuturor contractelor şi litigiilor acestora, având calitatea de creditor sau debitor, după caz, precum şi calitate procesuală activă sau pasivă, după caz.


Art. 14  S.C. “PIETE SI TARGURI CRAIOVA” S.R.L. preia toate drepturile şi obligaţiile ce decurg din raporturile juridice ale Serviciului Public Administratia Pietelor si Targurilor Craiova cu terţii, inclusiv cele decurgând din raporturile juridice fiscale, în măsura în care până la data preluării acestora, potrivit reglementărilor legale sau contractuale, acestea nu se sting.

Art.15 Patrimoniul societăţii nu va putea fi grevat de datorii sau obligaţii personale ale Asociatilor, iar creditorii acesteia pot formula pretenţii numai asupra părţii din profitul societăţii ce i se va repartiza sau ce i se va cuveni la lichidarea societăţii.

Art.16 (1)  Cesiunea parţială sau totală a părţilor sociale se poate face pe baza hotarârii Asociatilor, în condiţiile prevăzute de lege.

(2) Transmiterea părţilor sociale trebuie înscrisă în Registrul Comerţului şi în Registrul societăţii. Faţă de terţi, transmiterea are efect numai din momentul înscrierii ei în Registrul Comerţului.

(3) Obiectul de activitate al societăţii poate fi modificat de asociati, cu respectarea condiţiilor de formă prezente de lege.


CAPITOLUL III
CONDUCEREA, ADMINISTRAREA ŞI FUNCŢIONAREA SOCIETĂŢII

Art.17
ADUNAREA GENERALA A ASOCIATILOR

17.1 Conducerea societăţii S.C. “PIETE SI TARGURI CRAIOVA” S.R.L. va fi asigurată de Adunarea Generala a Asociatilor, care decide asupra activului acesteia si asupra politicii economice si comerciale.

 17.2  (1)Adunarile Generale sunt ordinare si extraordinare si se tin la sediul social sau la sediul asociatului majoritar, in locul ce se va indica in convocare .

(2) Adunarea generală ordinară se întruneşte cel puţin o dată pe an, în cel mult 5 luni de la încheierea exerciţiului financiar.
   
(3) Drepturile şi obligaţiile asociaţilor sunt cele prevăzute de Legea 31/1990 republicată, cu modificările şi completările ulterioare.

17.3  Adunarea Generala a Asociatilor are urmatoarele atribuţii, competente si  responsabilitati :

a) hotărăște asupra schimbării formei juridice a societății;
b) aprobă mutarea sediului societății;
c) hotărăşte asupra schimbării obiectului de activitate al societăţii;
d) aprobă înfiinţarea sau desfiinţarea unor sucursale, sedii secundare sau puncte de lucru;
e) aprobă majorarea capitalului social şi stabileşte condiţiile efectuării acestei operaţiuni;
f) aprobă reducerea capitalului social sau reîntregirea lui prin orice formă permisă de lege;
g) modifică şi/sau completează Actul Constitutiv;
h) aprobă fuziunea cu alte societăţi, divizarea sau dizolvarea anticipată a societăţii;
i) decide urmărirea administratorilor pentru daunele pricinuite societăţii, desemnând şi persoana însărcinată să o exercite;
j) hotărăşte asupra participării societăţii la capitalul social al altor societăţi comerciale;

 k) aprobă sau modifică situaţiile financiare anuale pe baza rapoartelor prezentate de Consiliul de administraţie şi fixează dividendul;
l) aprobă repartizarea profitului net sau acoperirea pierderii, după caz;
m) aprobă bugetul de venituri şi cheltuieli;
n) îi numeşte şi îi revocă pe membrii Consiliului de Administraţie ;

o) stabileşte, respectiv modifică remuneraţia cuvenită membrilor Consiliului de Administraţie;
p) aprobă Planul de administrare întocmit de către Consiliul de Administraţie care include strategia de administrare pe toată durata mandatului Consiliului de Administraţie, pentru atingerea obiectivelor şi criteriilor de performanţă stabilite în contractele de mandat. Adunarea Generală a Asociaţilor va putea decide completarea sau revizuirea Planului de administrare dacă acesta nu prevede măsurile pentru realizarea obiectivelor cuprinse în contractele de mandate şi nu cuprinde rezultatele prognozate care să asigure evaluarea indicatorilor de performanţă stabiliţi în contracte. 
Dacă Planul de administrare revizuit nu este aprobat de Adunarea Generală a Asociaţilor, administratorii în funcţie vor convoca de îndată Adunarea Generală a Asociaţilor, pentru numirea, în conformitate cu prevederile legale, a unor noi administratori. în acest caz, administratorii nu sunt îndreptăţiţi la daune-interese;

q) aprobă obiectivele şi criteriile de performanţă ale administratorilor;
r) evaluează anual activitatea administratorilor atât în ceea ce priveşte execuţia contractului de mandat, cât şi a planului de administrare, după caz, cu sprijinul unor experţi în astfel de evaluări;
s) numeşte, înainte de încheierea exerciţiului financiar, auditorul statutar- persoană fizică sau juridică, autorizată în condiţiile legii, contractat potrivit legislaţiei în vigoare, pentru o perioadă de maxim 3 ani;
t) hotărăşte asupra modalităţilor de evaluare în vederea determinării valorii patrimoniului societăţii;
u) hotărăşte cu privire la contractarea de împrumuturi bancare, acordarea de garanţii şi realizarea investiţiilor;
v)aproba  deschiderea procedurii insolvenţei societăţii, potrivit Legii nr. 85/2014 privind procedura insolvenţei, cu modificările şi completările ulterioare;
w) exercită orice alte atribuţii care, prin lege, sunt stabilite în competenţa Adunării Generale a Asociaţilor.
17.4 Hotărârile Adunării Generale a Asociaţilor trebuie înregistrate la Oficiul Registrului Comerţului, dacă ele se referă la acte sau fapte a căror înregistrare este prevăzută de lege.

17.5. Adunarea Generală a Asociaţilor este convocată de Consiliul de administraţie. Convocarea se va face prin orice mijloc de comunicare cu cel puţin 10 zile înainte de ziua fixate pentru ţinerea acesteia, arătându-se ordinea de zi.

17.6 Adunarea Generală a Asociaţilor se ţine la sediul societăţii sau în locul indicat în convocare.

ART.18 CONSILIUL DE ADMINISTRATIE

18.1 Componenta Consiliului de administratie 
18.1.1. Societatea este administrată de un Consiliu de Administraţie format din 3 membri, persoane fizice cu experienţă în activitatea de administrare/management a/al unor întreprinderi publice profitabile sau a/al unor societăţi comerciale profitabile din domeniul de activitate al societăţii .
18.1.2 Majoritatea membrilor Consiliului de Administraţie este formată din administratori neexecutivi şi independenţi .Acestia vor trebui sa indeplineasca toate cerintele de experienta ale administratorilor prevazute de lege pentru administratorii intreprinderilor publice.

18.1.3 Cel puţin doi dintre membri Consiliului de Administraţie trebuie să aibă studii economice sau juridice şi experienţă în domeniul economic, juridic, contabilitate, audit sau financiar de cel puţin 5 ani.

18.1.4 Nu poate fi selectat mai mult de un membru din rândul funcţionarilor publici sau al altor categorii de personal din cadrul Primăriei municipiului Craiova ori din cadrul altor autorităţi sau instituţii publice.

18.1.5 Consiliul de Administratie este compus din :

1) Nemteanu Oana Elena, CNP _____ cetatenie româna, data nasterii-_____, locul nasterii- Romania,Municipiul ______, judetul Dolj, domiciliata in Romania,localitatea _____, având actul de identitate, CI, seria. ______, eliberat de SPCLEP Craiova, la data de ______, valabil pana la data de _____.   

2)Diaconu Iulian, CNP _______, cetatenie româna, data nasterii-_____,locul nasterii- Romania,judetul ____, domiciliat in Romania,localitatea _____, având actul de identitate, C.I, seria. ______, eliberat de SPCJEP DOLJ, la data de ______, valabil pana la data de _________ 

3) Tutunaru Nicolae, CNP ______, cetatenie româna, data nasterii-_______, locul nasterii-Romania, judetul Dolj,orasul_____, domiciliat in Romania,orasul _____ judetul _____, având actul de identitate,CI, seria.______, eliberat de SPCLEP Segarcea,la data de ______,valabil pana la data de ________ .
 18.2 Procedura de selecţie a membrilor Consiliului de Administraţie

18.2.1 . Membrii Consiliului de Administraţie sunt desemnaţi de Adunarea Generală a Asociaţilor. Prin Hotararea Adunarii Generale a Asociatilor nr 2 din data de 09.04.2026 au fost desemnati membrii Consiliului de Administratie 

18.2.2 . Administratorii pot fi revocati sau inlocuiti de Adunarea Generala a Asociatilor , cu respectarea prevederilor legale aplicabile in materie si in conditiile contractului de mandat.

18.2.3 Durata mandatului administratorilor recrutati in baza procedurii de selectie va fi de 4
(patru) ani de la data semnarii contractelor de mandat.Mandatul administratorilor numiti ca urmare a incetarii, sub orice forma, a mandatului administratorilor initiali coincide cu durata ramasa din mandatul administratorului care a fost inlocuit.

18.3 Funcţionarea Consiliului de administraţie

18.3.1 Administratorii vor lucra ca un organ colegial sub forma unui Consiliu de administratie, urmand a fi aplicabile dispozitiile OUG 109/2016 privind administrarea intreprinderilor publice , precum si toate mentiunile legale in vigoare.Consiliul de Administratie va fi condus de un presedinte.

 18.3.2. Preşedintele raportează cu privire la activitatea Consiliului de Administraţie, Adunării Generale a Asociaţilor.  In cazul în care preşedintele se află în imposibilitate temporară de a-şi exercita atribuţiile, pe durata stării respectivele imposibilitate, Consiliul de administraţie poate însărcina pe un alt administrator cu îndeplinirea funcţiei de preşedinte.

18.3.3 . Lista membrilor Consiliului de administraţie este publicată, prin grija preşedintelui Consiliului de administraţie, pe pagina de internet a întreprinderii publice, pe întreaga durată a mandatului acestora.

18.3.4 . Membrii Consiliului de administraţie sunt numiţi/revocaţi exclusiv prin hotărârea Adunării Generale a Asociaţilor.

18.3.5. Consiliul de Administraţie se întruneşte cel puţin o dată pe lună sau ori de câte ori este nevoie la sediul societăţii; şedinţele consiliului sunt conduse de către preşedintele Consiliului de Administraţie. Convocările pentru întrunirile Consiliului de Administraţie trebuie să cuprindă:
a) data şi locul unde se va ţine şedinţa;
b) ordinea de zi;
c) analize, statistici, programe, proiecte, situaţii şi orice alt document şi/sau materiale informaţionale care stau la baza întocmirii ordinii de zi a şedinţei Consiliului de Administraţie; acestea vor fi semnate de către specialiştii societăţii, cu aprobarea directorului şi vor fi înregistrate în registrul, special deschis, la începutul anului calendaristic.

18.3.6 . Membrii Consiliului de administraţie au puteri depline exercitate împreună conform prevederilor legale, iar deciziile se adoptă cu majoritate de voturi .

18.3.7 . Şedinţele Consiliului de administraţie se desfăşoară legal în prezenţa a 2/3 din membri.

18.3.8 . La întrunirile Consiliului de Administraţie, directorii prezintă rapoarte scrise asupra atribuţiilor executate; aceste raportări pot fi prezentate la iniţiativa directorilor sau la solicitarea scrisă sau verbală a unui membru din Consiliul de Administraţie, prin intermediul preşedintelui acestuia.

18.3.9 . La şedinţele Consiliului de Administraţie se poate convoca si auditorul statutar.

18.3.10. La şedinţa Consiliului de Administraţie se întocmeşte un proces-verbal, de către secretar, care va cuprinde următoarele:
a) ordinea deliberărilor;
b) deciziile luate;
c) numărul voturilor întrunite;
d) opiniile separate, dacă este cazul.

18.4 Atribuţiile Consiliului de administraţie
18.4.1 . Consiliul de administrație este însărcinat cu îndeplinirea tuturor actelor necesare și utile pentru realizarea obiectului de activitate al societății, cu excepția celor rezervate de lege pentru adunarea generală a asociaților.

18.4.2 . Consiliul de administraţie are următoarele competenţe de bază, care nu pot fi delegate directorilor:
a) stabilirea direcțiilor principale de activitate și de dezvoltare ale societății;
b) stabilirea politicilor contabile şi a sistemului de control financiar, precum şi aprobarea planificării financiare;
c) numirea şi revocarea directorilor şi stabilirea remuneraţiei lor;
d) supravegherea activității directorilor;
e) pregătirea raportului anual, organizarea adunării generale a asociatilor şi implementarea hotărârilor acesteia;
f) introducerea cererii pentru deschiderea procedurii insolvenţei societăţii, potrivit Legii nr. 85/2014 privind procedura insolvenţei.

De asemenea, nu pot fi delegate directorilor atribuţiile primite de către consiliul de administraţie din partea adunării generale a asociatilor.

18.4.4 Consiliul de Administraţie îndeplineşte în principal următoarele atribuţii:
a) convoacă Adunarea Generală a Asociaţilor, stabilind ordinea de zi a şedinţei, având obligaţia de a participa la şedinţele acesteia;
b) întocmeşte şi prezintă Adunării Generale a Asociaţilor raportul cu privire la activitatea societăţii pe anul anterior, bilanţul şi contul de profit şi pierderi şi urmăreşte respectarea prevederilor bugetului de venituri şi cheltuieli aprobat de Adunarea Generală a Asociaţilor;
c) propune bugetul de venituri şi cheltuieli pe anul următor şi rectificările necesare în cursul exerciţiului financiar
d) stabileşte şi propune spre aprobare Adunării Generale a Asociaţilor nivelul dividendelor, cu respectarea dispoziţiilor legale privind constituirea fondurilor de rezervă, de dezvoltare şi a fondurilor cu alte destinaţii, stabilite de Adunarea Generală a Asociaţilor;
e) propune Adunării Generale a Asociaţilor modificarea/completarea Actului constitutiv, majorarea sau micşorarea capitalului social şi constituirea de rezerve;
f) propune Adunării Generale a Asociaţilor desemnarea membrilor Consiliului de administraţie;
g) adoptă, în termen de 90 de zile de la data numirii, un cod de etică, care se publică, prin grija preşedintelui consiliului de administraţie, pe pagina proprie de internet a societăţii şi se revizuieşte anual, dacă este cazul,-cu avizul auditorului intern, fiind republicat la data de 31 mai a anului curs.
h) Elaborează o propunere pentru componenta de administrare a planului de administrare, în vederea realizării indicatorilor de performanţă financiari şi nefinanciari, în termen de maximum 30 de zile de la data numirii sale. Componenta de administrare se completează cu componenta managerială. Planul de administrare se supune analizei şi aprobării consiliului de administraţie al societăţii.
i) prin grija preşedintelui consiliului de administraţie, în termen de 5 zile de la aprobarea planului de administrare, convoaca Adunarea Generală a Asociaţilor, în vederea negocierii şi aprobării indicatorilor de performanţă financiari şi nefinanciari rezultaţi din planul de administrare;
j) negociază cu Adunarea Generală a Asociaţilor indicatorii de performanţă financiari şi nefinanciari fundamentaţi pe baza planului de administrare şi scrisorii de aşteptări, în termen de 45 de zile de la data comunicării acestora autorităţii publice tutelare. Dacă la expirarea acestui termen negocierea nu este finalizată, termenul se poate prelungi o singură dată cu maximum 30 de zile, la solicitarea oricăreia dintre părţile implicate;
k) convoacă Adunarea Generală a Asociaţilor pentru numirea unor noi administratori, în situaţia în care planul de administrare revizuit nu e aprobat de Adunarea Generală a Asociaţilor;

l)aproba operatiunile de creditare necesare indeplinirii scopului societatii, cu aprobarea prealabila a Adunarii Generale a asociatilor
m) numeşte si incheie contractele cu directorii societăţii ;
n) evalueaza anual activitatea directorilor,atat din punct de vedere al executarii contractului de mandat, cat si a componentei de management a planului de administrare;
o) aprobă Planul de management elaborat de Directorul general pentru durata mandatului şi pentru primul an de mandat, putând dispune completarea sau revizuirea acestuia. Planul de management va fi corelat şi va dezvolta Planul de management al Consiliului de administraţie. 
p) raportează lunar structurii de guvernantă corporativă din cadrul Autorităţii publice tutelare, modul de îndeplinire a-indicatorilor financiari şi nefinanciari, anexă la contractual de mandate, precum şi alte date şi informaţii de interes pentru Autoritatea publică tutelară, la solicitarea acesteia sau a structurii de guvernantă corporativă;

r)confera procuri de reprezentare a societatii, in limita atributiilor sale;
q) aprobă structura organizatorică a societății la propunerea Directorului general, după caz;
r) aprobă Regulamentul de organizare şi funcţionare şi Regulamentul intern al societăţii;
s) stabileşte, respectiv modifică remuneraţia cuvenită directorului general al societăţii;
t) înregistrează la Registrul Comerţului orice schimbare a Consiliului de administraţie;
u) în exercitarea atribuţiilor legale şi desfăşurarea activităţii societăţii, poate emite instrumente de lucru (regulamente, instrucţiuni, proceduri, metodologii, etc);
v) rezolvă orice alte sarcini stabilite de Adunarea Generală a Asociaţiilor, potrivit legii şi conform Actului constitutiv;
w) orice alte atribuţii prevăzute prin contractul de mandat si/sau prin prezentul Act constitutiv şi prin lege care sunt stabilite în competenţa administratorilor societăţii.

18.5 Remuneraţia membrilor Consiliului de administraţie este stabilita de Adunarea Generala a Asociatilor in conditiile legii.

18.6 Prin acceptarea mandatului, administratorul/directorul general îşi asumă răspunderea pentru îndeplinirea condiţiilor prevăzute la art. 6 din Legea 31/1990 republicată pentru a deţine şi exercita această funcţie.
Art. 19 COMITETE CONSULTATIVE

19.1 . In cadrul Consiliului de administraţie se constituie Comitetul de nominalizare şi remunerare,comitetul de gestionare a riscurilor şi Comitetul de audit.

19.2 Comitetul de nominalizare şi remunerare şi Comitetul de audit sunt formate din administratori neexecutivi, cel puţin unul dintre membrii fiecărui comitet fiind independent, desemnaţi de către Consiliul de administraţie.
19.3. Deciziile Comitetului de nominalizare si remunerare si Comitetului de audit se adoptă cu majoritatea voturilor membrilor prezenţi, iar pentru validarea deliberărilor este necesară prezenţa a cel puţin jumătate plus unu din numărul total al membrilor.

19.4 La fiecare şedinţă se va întocmi un proces-verbal, care va cuprinde numele participanţilor, ordinea deliberărilor, deciziile luate, numărul de voturi întrunite şi opiniile separate. Hotărârile Comitetelor vor fi aduse la cunoştinţă Consiliului de administraţie în proxima şedinţă a acestuia.

19.5 Comitetul de nominalizare şi remunerare formulează propuneri pentru funcţiile de administrator, elaborează şi propune Consiliului de administraţie al societăţii procedura de selecţie a candidaţilor pentru funcţiile de director general şi de directori, recomandă Consiliului de administraţie candidaţii pentru funcţiile enumerate, formulează propuneri privind remunerarea directorului general şi a directorilor societăţii.

19.6 Consiliul de Administraţie va desemna membrii Comitetului de audit, dintre care unul va fi numit preşedinte al Comitetului de audit. Preşedintele Consiliului de administraţie nu va putea fi preşedinte al Comitetului de audit.

19.7 Cel puţin un membru al Comitetului de Audit va trebui să aibă experienţă în domeniul audit, financiar sau contabilitate.

19.8 Comitetul de Audit îndeplineşte atribuţiile legale prevăzute la art. 65 din Legea 162/2017 privind auditul statutar al situaţiilor financiare anuale şi care constau în principal în monitorizarea procesului de raportare financiară, a sistemelor de control intern, de audit intern şi de management al riscurilor din cadrul societăţii, precum şi în supravegherea activităţii de audit statutar al situaţiilor financiare anuale (consolidate).

Art. 20 ADMINISTRATORUL EXECUTIV SAU DIRECTORUL GENERAL

20.1.  Consiliul de administrație deleagă conducerea societății unuia sau mai multor directori, numind pe unul dintre aceștia director general, în condițiile legii. Directorul general este numit și, după caz, revocat de Consiliul de administrație și își exercită atribuțiile în baza contractului de mandat încheiat cu societatea, în condițiile O.U.G. nr. 109/2011 privind guvernanța corporativă a întreprinderilor publice, cu modificările și completările ulterioare, ale Legii societăților nr. 31/1990, republicată, cu modificările și completările ulterioare, și ale prezentului act constitutiv.
20.2. Preşedintele consiliului de administraţie al societăţii nu poate fi numit şi director general.

20.3. Directorii pot fi numiţi din afara consiliului de administraţie sau dintre administratori, care devin astfel administratori executivi, cu respectarea procedurii prevăzute de O.U.G nr.109/2011 cu modificările şi completările ulterioare.

20.4. Directorii întreprinderii publice, indiferent dacă acestuia îi sunt delegate atribuţii de conducere de către consiliul de administraţie sau nu, vor fi selectati în conformitate cu dispozitiile legale;

20.5. Directorul general, indiferent că este selectat din cadrul consiliului de administraţie sau din afara acestuia, este numit de Consiliul de administraţie, la recomandarea comitetului de nominalizare în urma unei proceduri de selecţie pentru poziţia respectivă, desfăşurată după numirea membrilor Consiliului de administraţie în conformitate cu prevederile prezentului Act constitutiv ;

20.6.In termen de 60 de zile de la numire, directorii elaborează şi prezintă consiliului de administraţie o propunere pentru componenta de management a planului de administrare pe durata mandatului, în vederea realizării indicatorilor de performanţă financiari şi nefinanciari;

20.7. Directorul general elaborează şi prezintă trimestrial Consiliului de administraţie un raport în care sunt prezentate informaţii privind execuţia mandatului său, schimbările semnificative în situaţia afacerilor şi în aspectele externe care ar putea afecta performanţa societăţii  sau perspectivele sale strategice.

20.8. Directorul general asigură conducerea activităţii zilnice, decide cu privire la angajarea personalului şi la salarizarea acestuia, cu respectarea prevederilor legislaţiei muncii.

20.9. Durata mandatului directorului general se stabileşte prin contractul de mandat încheiat de acesta cu societatea, în baza deciziei Consiliului de administraţie.

20.10 Remuneraţia directorilor este stabilită de consiliul de administraţie. Ea este unica formă de remuneraţie pentru directorii care îndeplinesc şi calitatea de administratori.
20.11 Indicatorii de performanţă financiari şi nefinanciari aprobaţi constituie elemente faţă de care se determină componenta variabilă a remuneraţiei pentru directorii societăţii.

Art.21 CONTROLUL FINANCIAR AL ACTIVITĂŢII SOCIETĂŢII

21.1 Societatea  va fi auditată în baza unui contract de servicii de un auditor statutar.

21.2. Atribuţiile, competenţele şi răspunderea auditorului statutar sunt cele stabilite de Legea nr. 162/2017 - privind auditul statutar al situaţiilor financiare anuale şi al situaţiilor financiare anuale consolidate şi de modificare a unor acte normative.

21.3. Auditorul statutar este numit înainte de încheierea exerciţiului financiar de către Adunarea Generală a Asociaţilor.

21.4. Auditul statutar va fi exercitat în condiţiile prevăzute de Legea nr. 162/2017 - privind auditul statutar al situaţiilor financiare anuale şi al situaţiilor financiare anuale consolidate şi de modificare a unor acte normative.

21.5 . Situaţiile financiare anuale, auditate potrivit legii, se depun la unităţile teritoriale ale Ministerului Finanţelor Publice.

21.6 . Societatea va organiza activitatea de audit intern în concordanţă cu prevederile legislaţiei aplicabile. Auditorul intern are obligaţia să informeze Consiliul de administraţie, iar în cazuri grave, Adunarea Generală a Asociaţilor, despre orice neregularitate constatată în administrarea societăţii.


CAPITOLUL IV

REGISTRELE SOCIETĂŢII ŞI BILANŢUL CONTABIL

Art.22 (1) În afară de evidenţele prevăzute de lege, societăţile trebuie să ţină:
a) un registru al asociaţilor, în care se vor înscrie, după caz, numele şi prenumele, denumirea, domiciliul sau sediul fiecărui asociat, partea acestuia din capitalul social, transferul părţilor sociale sau orice altă modificare privitoare la acestea, care se poate tine manual sau in sistem computerizat. 
    
b) un registru al şedinţelor şi deliberărilor adunărilor generale;
    
c) un registru al deliberărilor şi constatărilor făcute de cenzori şi, după caz, de auditori interni, în exercitarea mandatului lor;

    
d) orice alte registre prevăzute de acte normative speciale.

    
(2) Registrele prevăzute la alin. (1) lit. a), b) vor fi ţinute prin grija administratorului, iar cel prevăzut la lit. e) prin grija cenzorilor sau, după caz, a auditorilor interni; registrele prevăzute la alin. (1) lit. d) vor fi ţinute în condiţiile prevăzute de actele normative respective.a) registrul deliberărilor şi constatărilor cenzorilor;

          b) orice alte registre prevăzute de actele normative speciale.

Art. 23 Actul constitutiv poate fi modificat prin hotărârea adunarii generale, adoptată în condiţiile legii. Prin grija consiliului de administratie a societăţii, orice modificare a actului constitutiv se înregistrează în termen de 15 zile la Registrul Comerţului.

 Fondatorii își asumă răspunderea pentru îndeplinirea condițiilor prevăzute de art. 6 din Legea societăților nr. 31/1990, republicată, cu modificările și completările ulterioare.


CAPITOLUL V

EXERCIŢIUL FINANCIAR


Art. 24 Exerciţiul financiar începe la 1 ianuarie şi se încheie la 31 decembrie a fiecărui an.

Salarizarea personalului

Art.25 Nivelul salariilor pentru personalul de conducere şi execuţie al societăţii se stabileşte şi se poate modifica de catre directorul general, în conformitate cu legislatia muncii .

Evidenţa contabilă şi bilanţul contabil

Art.26 Societatea va intocmi bilantul si contul de profit si pierderi, va tine evidenţa activitatii economico-financiare,  în conformitate cu normele legale.

Calculul şi repartizarea beneficiilor

Art.27 Profitul societatii se stabileste prin bilantul aprobat de adunarea generala a asociatilor.

Art.28 Profitul impozabil se stabileste ca diferenta intre suma totala a veniturilor realizate si suma cheltuielilor efectuate pentru realizarea acestor venituri.După deducerea impozitului pe profit, profitul net nerepartizat se constituie în divident şi reprezintã beneficiul cuvenit asociatilor.


CAPITOLUL VI


DIZOLVAREA, FUZIUNEA ŞI DIVIZAREA


Dizolvarea societăţii


Art. 29  Societatea se dizolvă prin:

· falimentul, incapacitatea, excluderea, retragerea unuia dintre asociaţi, când datorită acestora cauze, numărul asociaţilor s-a redus la unul singur.

· imposibilitatea realizării obiectului de activitate al societăţii;

· declararea nulităţii societăţii;

· hotărârea asociatilor;

· hotărârea Tribunalului, la cererea oricărei persoane interesate şi ONRC, în cazurile prevăzute de lege;

· deschiderea procedurii de insolventa pentru incapacitate de plata;



Art. 30 Societatea nu va fi dizolvată dacă, până la rămânerea irevocabilă a hotărârii judecătoreşti de dizolvare, capitalul social este adus la valoarea minimului legal prevăzut de lege;

Revenirea asupra hotărârii de dizolvare

Art. 31 În cazul dizolvării societăţii prin hotărârea asociatilor, aceştia vor putea reveni, cu majoritatea cerută pentru modificarea actului constitutiv, asupra hotărârii luate, atâta timp cât nu s-a făcut nici o repartiţie din activul ei. Noua hotărâre se menţionează în Registrul Comerţului, după care Oficiul Registrului Comerţului o va trimite Monitorului Oficial al României, spre publicare în partea a IV a , pe cheltuială societăţii.Creditorii si orice parte interesata pot face opozitie la tribunal impotriva hotararii, in termen de 30 de zile, de la data publicarii hotararii asociatilor sau actului aditional modificator, in Monitorului Oficial al României în partea a IV a.

Înscrierea dizolvării în registrul comerţului
Art. 32 Dizolvarea societăţii se înscrie în registrul comerţului şi se publică în

Monitorul Oficial al României, potrivit dispoziţiilor legii.

Efectele dizolvării
Art. 33 (1) Dizolvarea societăţii are ca efect deschiderea procedurii lichidării. La data rămânerii irevocabile a hotărârii judecătoreşti de dizolvare, persoana juridică intră în lichidare. Daca în termen de 3 luni de la data rămânerii irevocabile a hotărârii judecătoreşti de dizolvare nu se procedează la numirea lichidatorului, judecătorul delegat,la cererea oricărei persoane interesate, numeşte un lichidator în condiţiile stabilite de Legea nr.31/1990 republicată cu modificările şi completările ulterioare.


(2) Dacă judecătorul nu a fost sesizat cu nici o cerere de numire în termen prevăzut de lege, persoana juridică se radiază din oficiu din registrul comerţului.

(3) Din momentul dizolvării, administratorul nu va mai întreprinde noi operaţiuni, în caz contrar fiind răspunzător pentru operaţiunile întreprinse.





CAPITOLUL VII





LICHIDAREA SOCIETĂŢII

Hotărârea de lichidare


Art. 34 Asociatii hotărăsc lichidarea societăţii şi numirea lichidatorilor.

Art.35 Actul de numire a lichidatorilor, menţionând puterile conferite acestora sau sentinţa care îi ţine locul sau alte acte ulterioare care aduc schimbări în persoana acestora se depun, prin grija lichidatorilor, la oficiul registrului comerţului pentru înscriere şi publicare în Monitorul Oficial al României.

Art.36 Consiliul de Administratie va prezenta lichidatorilor o dare de seamă asupra gestiunii pentru timpul trecut de la ultima situaţie financiară aprobată până la începerea lichidării. 
Art.37 În cazul în care societatea aflată în lichidare este în stare de insolvenţă, lichidatorul este obligat să ceară deschiderea procedurii insolvenţei.Toate actele care emană de la societate vor arăta ca aceasta este în lichidare.
Încheierea lichidării

Art.38 Lichidarea societăţii trebuie terminată în cel mult 3 ani de la data dizolvării,dacă tribunalul nu a prelungit acest termen.


Art.39 După încheierea lichidării, lichidatorii vor cere radierea societăţii din registrul comerţului şi vor depune registrele şi actele societăţii, după aprobarea socotelilor şi terminarea repartiţiei, la registrul comerţului.


CAPITOLUL VIII


MODIFICAREA ACTULUI CONSTITUTIV

Art.40 Actul constitutiv poate fi modificat de asociati, cu respectarea conditiilor de fond si de formã prevãzute de lege pentru incheierea lui.





CAPITOLUL IX






LITIGII

Art.41 Litigiile societăţii cu persoanele fizice sau juridice se soluţionează pe cale amiabilă, în caz contrar competenţa aparţinând instanţelor judecătoreşti.






CAPITOLUL X






DISPOZIŢII FINALE

Art.42 Prevederile prezentului act constitutiv se completează cu dispoziţiile legii privind societăţile comerciale.

Art.43 Taxele de inregistrare a societatii, precum si celelalte cheltuieli legate de constituirea ei vor fi suportate de societate. Acestea vor fi contabilizate dupa inregistrarea societatii si vor fi amortizate din primele profituri ale societatii.





SC PIETE SI TARGURI CRAIOVA SRL

REPREZENTANT 





REPREZENTANT 

MUNICIPIUL CRAIOVA,


SC SALUBRITATE CRAIOVA SRL


PIRVU NELU




BUTARI VLAD MIHAI



